Държавен вестник, бр. 35, 2026 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  35
(2) Дейностите по профилактика на ИСМО 
се осъществяват от: 
1. всички медицински специалисти, рабо­
тещи в лечебното заведение; 
2. немедицинския персонал, чиято дейност 
е свързана с риск от възникване и предаване 
на ИСМО;
3. специализанти, студенти и други обуча­
ващи се в лечебното заведение.
(3) Методическото ръководство на дейност­
та по профилактика на ИСМО в лечебните 
заведения се осъществява от Националния цен­
тър по заразни и паразитни болести (НЦЗПБ)
и от съответната регионална здравна инспек­
ция (РЗИ).
Чл. 6. (1) Всички лечебни заведения при­
лагат стандартните и допълнителни пред­
пазни мерки съгласно приложение № 1 с цел 
ограничаване разпространението на ИСМО.
(2) Контролът за прилагане на мерките по 
ал. 1 се извършва съгласно методите, посочени 
в приложение № 2. 
(3) Лечебните заведения участват в про­
вежданите от Европейския съюз проучвания 
относно ИСМО, антибиотичната употреба и 
антимикробната резистентност (АМР).
Чл. 7. Дейностите по контрол на ИСМО 
се осъществяват от:
1. ръководителя на лечебното заведение; 
2. лицето/ата по чл. 9, ал. 1; 
3. ръководителите на клиники, отделения 
и лаборатории; 
4. главната медицинска сестра и старшите 
медицински сестри (акушерки/рехабилита­
тори);
5. лабораторията по микробиология, об­
служваща лечебното заведение;
6. комисиите по вътреболнични инфекции 
(ВБИ) в лечебните заведения за болнична 
помощ, създадени по реда на чл. 74, ал. 1, т. 3 
от Закона за лечебните заведения; 
7. екип по антибиотична политика по чл. 14;
8. звеното за централно снабдяване със 
стерилни материали (ЦССМ) по чл. 15.
Чл. 8. (1) Ръководителят на лечебното 
заведение отговаря за организацията на 
профилактиката и контрола на ИСМО, като:
1. осигурява необходимите условия за спаз­
ване на утвърдените медицински стандарти, 
включително чрез осигуряване и поддържане 
на материално-техническа база, оборудване 
и медицински изделия за безопасни условия 
на труд и безопасни грижи за пациентите;
2. осигурява условия за обучение на пер­
сонала;
3. утвърждава годишен план за профилак­
тика и контрол на ИСМО по предложение на 
комисията по ВБИ;
4. утвърждава годишна програма за огра­
ничаване на АМР по предложение на екипа 
по антибиотична политика;
5. утвърждава правила за организацията 
на работата на звеното за ЦССМ;
6. създава необходимите условия и органи­
зация за:
а) обеззаразяване на медицински инстру­
менти и апаратура, повърхности, бельо, съдове 
и прибори за хранене и други;
б) хигиена на ръцете;
в) използване на лични предпазни средства 
при контакт с кръв, други телесни течности, 
екскрети и секрети, увредена кожа и лигавица;
г) разделно събиране, временно съхране­
ние и третиране на отпадъци от лечебното 
заведение;
д) превенция на нараняванията с остри и 
режещи предмети, включително убождания 
с игли, съгласно приложение № 3;
е) провеждане на микробиологична диаг­
ностика;
ж) провеждане на периодична оценка на 
риска от заразяване с ИСМО на персонала, 
изследване и ваксинация, най-малко веднъж 
на 5 години;
7. предприема мерки за ограничаване на 
възникнала ИСМО;
8. информира незабавно РЗИ при възниква­
не на епидемичен взрив от ИСМО и отговаря 
за изпълнението на направените предписания.
(2) Изискванията към съдържанието и 
структурата на плана за профилактика и кон­
трол на ИСМО и програмата за ограничаване 
на АМР в лечебните заведения по чл. 9, ал. 1 
са посочени в приложение № 4.
(3) Изискванията към съдържанието и 
структурата на програмата за профилактика 
и контрол на ВБИ и АМР в лечебните заве­
дения, извън тези по чл. 9, ал. 1, са посочени 
в приложение № 5.
Чл. 9. (1) Ръководителите на лечебните 
заведения за болнична помощ, центровете за 
психично здраве, центровете за кожно-вене­
рически заболявания, комплексните онколо­
гични центрове, домовете за медико-социални 
грижи за пълнолетни лица, центровете за 
комплексно обслужване на деца с увреждания 
и хронични заболявания, хосписите, както и 
на медицинските центрове, медико-денталните 
центрове, диагностично-консултативните цен­
трове и денталните центрове с разкрити до 
10 легла за наблюдение и лечение до 48 часа, 
определят едно или повече лица по контрол 
на инфекциите, които могат да бъдат:
1. лекар с призната специалност „Епидеми­
ология на инфекциозните болести“, „Клинична 
микробиология“ или „Инфекциозни болести“ 
или лекар с призната специалност, преминал